Diari Oficial de la Generalitat Valenciana


Sumari del DOGV 7371, del 30-09-2014 (2014/8647)

RESOLUCIÓ de 25 de setembre de 2014, del subsecretari d'Educació, Cultura i Esport, per la qual s'insta la publicació de l'acord d'encàrrec de gestió entre la Conselleria d'Educació, Cultura i Esport i la Conselleria d'Infraestructures, Territori i Medi Ambient per a la construcció de centres docents públics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7371

Data del DOGV
:   30-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8647


Data del document
:   25-09-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 25 de setembre de 2014, del subsecretari d'Educació, Cultura i Esport, per la qual s'insta la publicació de l'acord d'encàrrec de gestió entre la Conselleria d'Educació, Cultura i Esport i la Conselleria d'Infraestructures, Territori i Medi Ambient per a la construcció de centres docents públics. [2014/8647]  
Subscrit l'acord d'encàrrec de gestió entre la Conselleria d'Educació, Cultura i Esport i la Conselleria d'Infraestructures, Territori i Medi Ambient, i en compliment del que disposa l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent la publicació del corresponent acord, que figura com a annex d'esta resolució.  
  
  
València, 25 de setembre de 2014.- El subsecretari: Jesús Carbonell Aguilar.  
  
  
  
ANNEX  
  
Acord d'encàrrec de gestió entre la Conselleria d'Educació Cultura i Esport i la Conselleria d'Infraestructures, Territori i Medi Ambient per a la construcció de centres docents públics  
  
València, 6 de maig de 2014  
  
Reunides  
D'una part, María José Catalá Verdet, consellera d'Educació, Cultura i Esport, en virtut del que disposa el Decret 20/2012, de 7 de desembre, del president de la Generalitat.  
I d'una altra part, Isabel Bonig Trigueros, consellera d'Infraestructures, Territori i Medi Ambient, en virtut del que disposa el Decret 20/2012, de 7 de desembre, del president de la Generalitat.  
  
Exposen  
I. Que de conformitat amb el Decret 190/2012, de 21 de desembre, del Consell, pel qual aprova el Reglament Orgànic i Funcional de la Conselleria d'Educació Cultura i Esport, la secretària autonòmica d'Educació i Formació, sota la superior direcció de la persona titular de la Conselleria, assumix la planificació, programació i gestió de les infraestructures educatives.  
II. Que, en virtut del Decret 85/2013, de 28 de juny, del Consell, pel qual aprova el Reglament Orgànic i Funcional de la Conselleria d'Infraestructures, Territori i Medi Ambient, s'assigna a este departament competències, entre d'altres, en matèria d'obres públiques, ordenació del territori i del litoral, vivenda i qualitat de l'edificació.  
III. Que és objectiu prioritari de la Conselleria d'Educació, Cultura i Esport continuar amb l'esforç inversor en l'execució de les obres i infraestructures educatives de la Xarxa de Centres Docents no universitaris públics, previstes en la programació d'obres, en la qual es preveu un sèrie d'actuacions de diversa índole (inversions noves per afectar construcció i ampliació de nous centres, reposició de centres, rehabilitació, etc.).  
IV. Que la Conselleria d'Educació, Cultura i Esport no té els mitjans tècnics idonis per a desenrotllar els treballs que es pretenen escometre relatius a l'organització, gestió i contractació de totes les activitats que requerisca l'execució de les infraestructures educatives. Tenint en compte l'anterior i per raons d'eficàcia, s'ha considerat oportú encomanar la seua realització a la Conselleria d'Infraestructures, Territori i Medi Ambient, que disposa de personal qualificat per a dur a terme els dits treballs.  
V. Que de conformitat amb l'article 15 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, la realització d'activitats de caràcter material, tècnic o de servicis de la competència dels òrgans administratius poden ser encomanades a altres òrgans de la mateixa Administració, per raons d'eficàcia o quan no posseïsquen els mitjans tècnics idonis per al seu exercici.  
VI. Que, d'acord amb les anteriors consideracions, per mitjà del present acord, la Conselleria d'Educació Cultura i Esport encarrega per raons d'eficàcia i no-possessió de mitjans tècnics idonis la realització de les tasques necessàries de caràcter material, tècnic o de servicis per a la construcció de les infraestructures educatives. L'encàrrec de gestió no suposa cessió de la titularitat de la competència ni dels elements substantius del seu exercici, ja que és responsabilitat de l'òrgan o entitat que encarrega dictar tots els actes o resolucions de caràcter jurídic que donen suport o en els quals s'integre la concreta activitat material objecte de l'encàrrec.  
El present encàrrec no té naturalesa contractual, ja que la seua execució no comporta cap contraprestació per a la Conselleria que l'encomana. En este sentit, els gastos derivats de les possibles contractacions que es realitzen en el desenrotllament de l'encàrrc aniran a càrrec de la Conselleria que l'encomana.  
Per tot el que s'ha esmentat més amunt i de conformitat amb article 15.3 de la Llei 30/1992, les parts subscriuen el present acord.  
  
Primer. Objecte de l'encàrrec  
L'objecte del present encàrrec és la realització de les activitats de caràcter material, tècnic o de servicis necessàries per a la construcció, reposició o ampliació dels centres docents públics que s'indiquen en l'annex, que la Conselleria d'Infraestructures, Territori i Medi Ambient prestara a la Conselleria d'Educació, Cultura i Esport.  
  
El detall de les actuacions concretes a realitzar es troba recollit en l'annex del present acord d'encàrrec de gestió, on s'especifiquen els centres docents públics i el perfil de les actuacions.  
  
Les activitats objecte del present encàrrec es materialitzaran en la següent clàusula, i s'ajustaran a la planificació que s'establirà de comú acord.  
  
Segon. Activitats encomanades  
Les activitats encomanades són:  
- Supervisió de projectes tècnics de construcció dels edificis escolars i, si és el cas, les seues modificacions, verificant el compliment del programa de necessitats.  
- En cas que siga necessari, la tramitació dels procediments de contractació conduents a assegurar la idoneïtat del sòl.  
- En cas de que siga necessari, la tramitació dels procediments de contractació de redacció de projectes, direcció i/o suport a la direcció de les obres.  
- La tramitació dels procediments de contractació de l'execució de les obres.  
- El seguiment, direcció, inspecció i control de l'execució de les obres.  
- La comprovació de la inversió i supervisió de l'aprovació de les certificacions d'obra.  
- Assistir i assessorar en l'acte de recepció de l'obra.  
- Totes aquelles altres de caràcter material o tècnic que es consideren necessàries per les persones que es designen com a coordinadores de l'execució de l'encàrrec.  
  
Tercer. Actes i resolucions  
De conformitat amb el que disposa l'article 15.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els actes i les resolucions que hagen de dictar-se respecte a les matèries a què es referix l'apartat anterior, seran adoptats per l'òrgan competent de la Conselleria d'Educació, Cultura i Esport.  
  
Quart. Contractació i el règim econòmic  
Correspon a la persona titular de la Conselleria d'Educació, Cultura i Esport, dins dels límits legals pressupostaris, exercir les facultats ordinàries en matèria de contractació per a la construcció de centres docents públics i disposar els gastos derivats de la seua execució, d'acord amb l'article 28 de la Llei 5/1983, del Consell. Així mateix, tal com establix l'article 40.1 del text refós de la Llei d'Hisenda Pública de la Generalitat, té assignades les funcions d'autoritzar els gastos dels servicis a càrrec seu i d'efectuar la disposició i liquidació de crèdit exigible sol·licitant al titular de la Conselleria amb competències en matèria d'hisenda l'ordenació dels corresponents pagaments. Competències que han sigut delegades a la subsecretària de la Conselleria d'Educació, Cultura i Esport mitjançant una Resolució de 26 de març de 2013.  
  
Els deutes que es puguen adquirir amb terceres persones físiques o jurídiques com a conseqüència de l'execució de l'encàrrec aniran a càrrec del pressupost de la Conselleria d'Educació, Cultura i Esport.  
  
  
Quint. Coordinació  
La coordinació de les actuacions derivades del present encàrrec es durà a terme a través de les subsecretàries de les conselleries.  
  
Sext. Vigència  
El present acord produirà efectes des de l'endemà de ser publicat en el Diari Oficial de la Comunitat Valenciana fins a la revocació expressa d'esta, llevat que es produïren circumstàncies que feren impossible o innecessària la seua execució, i en este cas, quedarà sense efectes.  
  
  
Sèptim. Publicitat  
L'encàrrec de gestió es publicarà en el Diari Oficial de la Comunitat Valenciana, de conformitat amb el que disposa l'article 15.3 de la Llei 30/1992,de 26 de novembre, de Règim Jurídic de les Administracions Públiques i del Procediment Administratiu Comú.  
  
La consellera d'Educació, Cultura i Esport: M.ª José Catalá Verdet  
  
La consellera d'Infraestructures, Territori i Medi Ambient: Isabel Bonig Trigueros  
  
  
Relació dels centres docents públics i perfil de les actuacions  
  
MUNICIPI CENTRE PERFIL  
Almàssera CEIP Carraixet 9EI+18EP  
Beniarbeig CEIP Benicadim 3EI+6EP  
Borriana CEIP Cardenal Tarancón 6EI+12EP  
Ibi CEE Sanchis Banús 8 unitats  
Montserrat CEIP Evaristo Calataiud 9EI+18EP  
Orihuela CEIP Platges Orihuela 6EI+12EP  
Paiporta CEIP Rosa Serrano 3EI+6EP  
València CEIP 103 9EI+18EP  
Sueca CEIP Sueca-el Perelló 3EI+6EP  
La Vall d'Uixó IES Honori Garcia 24ESO+8BACH  
Almassora CEIP Regina Violant 9EI+18EP  
La Vila-Joiosa CEIP Gasparot 6EI+12EP  
Náquera CEIP Emilio Lluch 6EI+12EP+4 àules  
Vinaròs CEIP Jaume I 6EI+12EP  
  
  
  
EI = Educació Infantil  
EP = Educació Primària  
BACH = Batxiller  
ESO = Educació Secundària Obligatòria  
CEE = Centre d'Educació Especial